5. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ.102503 της 4/23 Οκτ. 1958 Περί τρόπου εισπράξεως δικηγορικών αμοιβών εις τας πολιτικάς υποθέσεις περιφερείας Δικηγορικού Συλλόγου Πειραιώς. Έχοντες υπ’ όψει το άρθρ. 1 του Ν.Δ. 3790/57 «περί τροποποιήσεως και συμπληρώσεως διατάξεών τινων του Κώδικος περί Δικηγόρων» ως και την από 23 Σεπτ. 1958 γνωμοδότησιν του Διοικητικού Συμβουλίου του Δικηγορικού Συλλόγου Πειραιώς ληφθείσαν δια της πλειοψηφίας των 2/3 του όλου αριθμού των μελών αυτού, αποφασίζομεν: 1.Όπως του ελαχίστου ορίου της Δικηγορικής αμοιβής του οριζομένου υπό του Κώδικος των Δικηγόρων, προκαταβάλλεται ποσοστόν κατά τας επομένας διατάξεις, του υπολοίπου της αμοιβής οφειλομένου κατά τον νόμον, ούτω: Εφεξής εις τας κατωτέρω αναφερομένας πολιτικάς υποθέσεις και εις παν στάδιον της διαδικασίας και βαθμόν δικαιοδοσίας υποχρεούται ο διάδικος προ της επ’ ακροατηρίω συζητήσεως να προκαταβάλη εις το Ταμείον του Δικηγορικού Συλλόγου τα 3/5 του κατά τας διατάξεις του άρθρ. 100 και επ. του Ν.Δ. 3026/54 (Κώδικος Δικηγόρων) καθοριζομένου ελαχίστου ορίου αμοιβής δια τας υπό του Δικηγόρου ενεργουμένας εκάστοτε πράξεις της προδικασίας ως επίσης και δια την επ’ ακροατηρίω παράστασιν. Σελ. 402,48(α) 2.Η καταβολή του κατά τ’ ανωτέρω ποσοστού της δικηγορικής αμοιβής αποδεικνυομένη δια του κατά το άρθρ. 7 της παρούσης αποφάσεως τριπλοτύπου εισπράξεως του Δικηγορικού Συλλόγου, επιβάλλεται επί των εξής πολιτικών υποθέσεων: α)Επί των πάσης φύσεως υποθέσεων και διαφορών των εκδικαζομένων υπό του Προέδρου των Πρωτοδικών κατά την επ’ αναφορά διαδικασίαν των άρθρ. 634 και επομ. Πολ. Δικ. ως και επί των βάσει ειδικών νόμων και κατά την δι’ αυτών καθιερουμένην διαδικασίαν προς οριστικήν ή προσωρινήν εκδίκασιν υπαχθεισών διαφορών εις την αρμοδιότητα του Προέδρου Πρωτοδικών ή του Ειρηνοδίκου. β)Επί των πάσης φύσεως υποθέσεων και διαφορών της εκουσίας ή αμφισβητουμένης δικαιοδοσίας των εκδικαζομένων κατά τας διατάξεις της κειμένης νομοθεσίας υπό του Πρωτοδικείου κατά την επ’ αναφορά διαδικασίαν των άρθρ. 640 και επ. Πολ. Δικονομίας. γ)Επί των δικών διαζυγίου ή ακυρώσεως γάμου. 3.Της κατά τα ανωτέρω υποχρεωτικής προκαταβολής εξαιρούνται αι δίκαι επί αγωγών εκ συναλλαγματικών και γραμματίων εις διαταγήν, ως και αι αιτήσεις εκδόσεως διαταγής πληρωμής των τίτλων τούτων, εκδικαζόμεναι υπό του Προέδρου ή του Ειρηνοδίκου κατά την ειδικήν διαδικασίαν την προβλεπομένην υπό του Ν.Δ. της 13/19.9.35 ως τούτο ετροποποιήθη μεταγενεστέρως υπό του Ν.Δ. 2629/53 ως επίσης και αι πάσης φύσεως αγροτικαί διαφοραί. Ομοίως αγωγαί εξώσεως ενώπιον του Ειρηνοδίκου λόγω καθυστερήσεως του μισθώματος. Ομοίως δεν επιτρέπεται η εφαρμογή της προεισπράξεως επί υποθέσεων εισαγομένων εις Δικαστήρια συνεδριάζοντα εκτός έδρας των Ειρηνοδικείων. 4.Κατά πάσαν νέαν συζήτησιν και εις παν στάδιον διαδικασίας προκαταβάλλεται ομοίως το καθιερωθέν ποσοστόν αμοιβής δι’ αυτήν και τας εν τω μεταξύ γενομένας ενεργείας. 5.Της υποχρεώσεως της προκαταβολής της Δικηγορικής αμοιβής απαλλάσσονται οι κατά τας διατάξεις των άρθρ 220-224 της Πολ. Δικονομίας ως πένητες αναγνωριζόμενοι διάδικοι ως και οι εμπίπτοντες εις τας διατάξεις των άρθρ. 175 παρ. 2 (μεταξύ των οποίων και οι αποδεδειγμένως άποροι) και 201 παρ. 6 του Ν.Δ. 3026/54. Ομοίως απαλλάσσονται διάδικοι, αι υποθέσεις των οποίων διεξάγονται δια δικηγόρων αμειβομένων δια παγίας αντιμισθίας. Η συνδρομή περιπτώσεώς τινος των άρθρ. 175 παρ. 2 και 201 παρ. 6 του Ν.Δ. 3026/54 και της τελευταίας περιπτώσεως της παρ. 7 του άρθρ. 1 του Ν.Δ. 3790/57 αποδεικνύεται δι’ απλής εγγράφου υπευθύνου δηλώσεως του παρισταμένου Δικηγόρου παρεχομένης επί του εγγράφου των προτάσεων, ή δια χωριστού εγγράφου. 6.Δ.ζ.5 Προείσπραξη Δικηγορικής Αμοιβής 6.Εις ας περιπτώσεις καθιερούται η προείσπραξις της αμοιβής δεν επιτρέπεται η παράστασις του δικηγόρου άνευ προσαγωγής των σχετικών τριπλοτύπων καταβολής της αμοιβής των πράξεων της προδικασίας και της επ’ ακροατηρίω συζητήσεως ή των ενδιαφερομένων διαδικαστικών πράξεων. Επιτρέπεται πάντοτε η παράστασις ετέρου δικηγόρου αντί του εν τω τριπλοτύπω αναφερομένου. 7.Η προείσπραξις ενεργείται δια τριπλοτύπων αποδείξεων του Δικηγορικού Συλλόγου Πειραιώς συνερραμμένων και ηριθμημένων εις στελέχη ανά 50. Τα τριπλότυπα ως και το τμήμα το παραμένον εις το στέλεχος θα αναγράφουν το ονοματεπώνυμον του διαδίκου, του δικηγόρου, υπέρ ου η κατάθεσις, το είδος της δικαστικής ενεργείας, το Δικαστήριον ή την Αρχήν ενώπιον της οποίας η δικαστική ενέργεια, το ποσόν της προεισπραττομένης αμοιβής ως και παν άλλο αναγκαίον στοιχείον. Εις τον προκαταβάλλοντα την αμοιβήν παραδίδονται τα τρία αποκόμματα του τριπλοτύπου, εξ ων το εν προσάγει υποχρεωτικώς εις το Δικαστήριον κατά την συζήτησιν της υποθέσεως ως δικαιολογητικόν της αμοιβής δια τας πράξεις της προδικασίας, τας επακολούθους διαδικαστικάς ενεργείας και την επ’ ακροατηρίω παράστασιν αυτού, τα έτερα δε δύο τούτων, χρησιμεύοντα ως δικαιολογητικά αναλήψεως του κατατεθέντος ποσού, θα παραδίδωνται εις τον αποδίδοντα τούτο Σύλλογον, συντασσομένης επ’ αυτών πράξεως εξοφλήσεως περιεχούσης και υπεύθυνον βεβαίωσιν του εξοφλούντος Δικηγόρου ότι παρέστη κατά την δικάσιμον ή ενήργησε την πράξιν της προδικασίας ή άλλην διαδικαστικήν πράξιν, δι’ ην η προκαταβληθείσα αμοιβή. Η απόδοσις εις τον εν τω τριπλοτύπω αναφερόμενον Δικηγόρον ενεργείται υπό του Συλλόγου εντός τριών το βραδύτερον ημερών από της εκδόσεως του τριπλοτύπου. 8.Εκ του προκαταβαλλομένου κατά τα άνω ποσού θα παρακρατήται υπέρ του Δικηγορικού Συλλόγου Πειραιώς ποσοστόν 2% αποκλειστικώς προς αντιμετώπισιν των εκ της προεισπράξεως προκαλουμένων δαπανών. Εάν η εκ του ποσοστού τούτου απόδοσις δεν εξαρκή δια τας δαπάνας ταύτας η προκύπτουσα υπέρβασις καλύπτεται υπό του Συλλόγου εκ των λοιπών αυτού πόρων. Η ισχύς της παρούσης άρχεται από της 16ης Οκτωβρίου 1958. Δυνάμει της υπ’ αριθ. 108069 της 16/23 Οκτ. 1958 αποφ. Υπ. Οικον. ως ημερομηνία ενάρξεως της ισχύος της ανωτέρω αποφάσεως ωρίσθη η 1η Νοεμβρίου 1958 αντί της 16 Οκτωβρίου 1958. 